Борис Младенов-Young
Хвърли я, тате, тази стара риза…

chitanka.info

„Хвърли я, тате, тази стара риза,

не виждаш ли — прилича на парцал.

Не сме изпаднали бедняци в криза,

до десет долара не си опрял.“

Не е въпроса, дъще, до парите —

подарък ми е, много я ценя.

Ефирна, тънка… за горещините

все още върши работа добра.

И аз съм като нея вехта риза —

седемдесет и трета навъртял,

а още ме използвате без жал!

Но май по твойта логика излиза,

че вече е дошъл и моят ред

да бъда хвърлен в кофата за смет.

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.